ROMANIA

JUDETUL ARAD

COMUNA ARCHIS

CONSILIUL LOCAL ARCHIS

**HOTĂRÂREA nr.5**

Din 29.01.2016

**Privind acordarea cu titlu gratuit a unui apartament din Blocul P+2 cu 4 apartamente din localitatea Groșeni, către profesorii Școlii Gimnaziale Groșeni, care nu au domiciliul pe raza Comunei Archiș**

 Consiliul Local al comunei Archiş, întrunit în şedinţă ordinară de lucru în data de 29.01.2016, ora 900 , fiind prezenţi un număr de 11 consilieri din totalul de 11 .

 ***AVÂND ÎN VEDERE :***

 Proiectul de hotărâre inițiat de d-l Consilier Local Denuț Florin și avizat favorabil de Comisia de specialitate ,

 Prevederile art. 10, art.36 alin.(2) lit.c), alin.(5) lit.b), alin.(6) lit.a), pct.1, pct.17 și pct.19 lit.b), art.121 alin.(1) și (2) din Legea nr.215/2001- Legea Administrației Publice Locale, republicată și actualizată ,

 Prevederile art.2144,2146 și următoarele din Legea nr.287/2009, republicată, Codul Civil ,

 Prevederile art. 105 alin.(2) lit.l) din Legea nr.1/2011, Legea educației naționale, actualizată ,

 Prevederile Legii nr.213/1998, Lege privind proprietatea publică și regimul juridic al acesteia, actualizată ,

 Cererile, de solicitare a unui spațiu ale profesorilor Școlii Gimnaziale Groșeni, care nu au domiciliul pe raza Comunei Archiș,

 Votul „ pentru ” al celor 11 consilieri prezenţi .

 În temeiul art.45 alin (1) din Legea nr.215/2001 republicată , Legea Administraţiei Publice Locale

**H O T Ă R Ă Ş T E :**

 **Art.1.** Se aprobă acordarea în folosință cu titlu gratuit a unui apartament din Blocul P+2 cu 4 apartamente din localitatea Groșeni, fiecărui profesor al Școlii Gimnaziale Groșeni, care nu are domiciliul pe raza Comunei Archiș, în urma unei solicitări scrise a acestora și în limita disponibilităților .

 **Art.2.** Se aprobă modelul Contractului de comodat, care are ca obiect folosirea cu titlu gratuit a unui apartament din Blocul P+2 cu 4 apartamente din localitatea Groșeni, către profesorii Școlii Gimnaziale Groșeni, care nu au domiciliul pe raza Comunei Archiș, Contract care constituie Anexa la prezenta Hotărâre.

 **Art.3.** Se împuternicește Primarul Comunei Archiș să semneze Contractul de comodat.

***Prezenta Hotărâre se comunică :***

* Instituţiei Prefectului – judeţul Arad ,
* Primarului Comunei Archiş,
* Persoanelor nominalizate ,
* Se afişează la panoul publicitar ,
* Se anexează la dosarele de şedinţă .

 PREŞEDINTE DE ŞEDINŢĂ SECRETAR

 DENUȚ FLORIN GHEORGHE-FLORIN ANTA